Nr.

Referitor dosar 18670/24.10.2018

**DECIZIA ETAPEI DE ÎNCADRARE draft**

**SB 000 din 00.00.2019**

Ca urmare a solicitării de emitere a acordului de mediu adresate de **SC NETWORK WIDE LOGISTICS SRL** cu sediul în **Sibiu**, str. **Ștefan cel Mare,** nr. **193,** jud. **Sibiu,** pentru proiectul **„Construire și montaj poduri rulante montate pe confecție metalică în incinta halei”,** propus a fi realizat în **Sibiu,** str. **Ștefan cel Mare,** nr. **197A,** jud. **Sibiu,** înregistrată la Agenţia pentru Protecţia Mediului Sibiu cu nr. **18670** din **24.10.2018 și a completărilor ulterioare,** în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată prin **Legea nr. 49/2011**,

autoritatea competentă pentru protecţia mediului APM Sibiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 06.03.2019 că proiectul **„Construire și montaj poduri rulante montate pe confecție metalică în incinta halei”,** propus a fi realizat în **Sibiu,** str. **Ștefan cel Mare,** nr. **197A,** jud. **Sibiu nu se supune evaluării impactului asupra mediului şi nu se supune evaluării adecvate.**

 Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* Proiectul se încadrează în prevederile H.G. nr. 445*/*2009 privind evaluarea impactului anumitor proiecte publice şi private asupra mediului, fiind încadrat în Anexa 2 - lista proiectelor pentru care trebuie stabilită necesitatea efectuării evaluării impactului asupra mediului, pct. 10, lit. a „Proiecte de dezvoltare a unităţilor/zonelor industriale”, pct. 13, lit. a „Orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în anexa nr. 2, deja autorizate, executate sau în curs de a fi executate, care pot avea efecte semnificative negative asupra mediului”;
* autorităţile care au participat la şedinţa Comisiei de Analiză Tehnică au exprimat puncte de vedere comune cu privire la proiectul analizat, respectiv că, proiectul nu poate avea impact semnificativ asupra mediului şi ca urmare nu este necesară efectuarea evaluării impactului asupra mediului;
* în urma parcurgerii etapei de încadrare prin analiza documentaţiei, întocmirea listei de control, analiza în şedinţa Comisiei de Analiză Tehnică, considerăm că prin lucrările şi măsurile prevăzute în proiect nu se vor afecta semnificativ factorii de mediu (apă, biodiversitate, aer, sol, aşezări umane, etc.).

**1.Caracteristicile proiectului**

**a) mărimea proiectului** – prin proiect se propune montarea a două poduri rulante în corpul de clădire existent, cu destinația hală industrială (P+E parțial), suprafața construită = 8961 mp, construcție realizată în baza Autorizației de construcție nr. 755/09.11.2017. Caracteristici tehnice ale investiției:

- pod rulant cu o capacitate de ridicare de 3.2 tone, deschidere de 19.32 m , 3 travei de 9.15 m, 10.5 m, și 9.80 m, cu structură de rezistență independentă;

- pod rulant cu o capacitate de ridicare de 3.2 tone, deschidere de 25.86 m , 3 travei de 12 m, 11.2 m, și 10.45 m, cu structură de rezistență independentă;

Hala dotată cu podurile rulante va fi închiriată către agenți economici în scopul desfășurării de activități administrative, depozitare și producție, respectiv pentru fabricarea uneltelor (ansamble, subansamble și piese pentru industria auto, mașini și utilaje speciale) de către SC Kuka Automatizare România.

**b) cumularea cu alte proiecte** – nu este cazul.

**c) utilizarea resurselor naturale** – nu este cazul.

**d)** **producţia de deşeuri** – deşeurile rezultate pe perioada de execuție se vor colecta selectiv în spaţii special amenajate şi se vor valorifica/elimina prin societăţi autorizate.

**e) emisiile poluante, inclusiv zgomotul şi alte surse de disconfort:** emisii de gaze de la utilaje, mijloace de transport, particule rezultate în urma lucrărilor de excavare, manipulare materiale și zgomot, vibraţii pe timpul execuției lucrărilor.

**f) riscul de accident, ţinându-se seama în special de substanţele folosite și de tehnologiile utilizate** – redus, în condițiile respectării normelor de protecţia muncii și a măsurilor prevăzute prin proiect.

**2. Localizarea proiectului**

**2.1** **utilizarea existentă a terenului** – proiectul respectă dispoziţiile art. 71 din O.U.G. nr. 195/2005 privind protecţia mediului, cu modificările şi completările ulterioare, conform Certificatului de Urbanism emis de Primăria municipiului Sibiu.

**2.2** **relativa abundenţă a resurselor naturale din zonă, calitatea şi capacitatea regenerativă a acestora** – nu este cazul.

**2.3** **capacitatea de absorbţie a mediului, cu atenţie deosebită pentru**:

**a)** **zonele umede** – nu este cazul.

**b)** **zonele costiere** – nu este cazul.

**c)** **zonele montane şi cele împădurite** – nu este cazul.

**d)** **parcurile şi rezervaţiile naturale** – nu este cazul.

**e)** **ariile clasificate sau zonele protejate** **prin legislaţia în vigoare**, cum sunt: zone de protecţie a faunei piscicole, bazine piscicole naturale şi bazine piscicole amenajate, etc. – nu este cazul.

**f)** **zonele de protecţie specială**, mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică – nu este cazul.

**g)** **ariile în care standardele de calitate a mediului stabilite de legislaţie au fost deja depăşite** – nu este cazul.

**h)** **ariile dens populate** - nu este cazul.

**i) peisajele cu semnificaţie istorică, culturală şi arheologică** – nu este cazul.

**3.Caracteristicile impactului potenţial:**

**a) extinderea impactului: aria geografică şi numărul persoanelor afectate** – impact local;

**b) natura transfrontalieră a impactului** – nu este cazul;

**c)mărimea şi complexitatea impactului** – impact potenţial nesemnificativ, având în vedere caracteristicile şi măsurile prevăzute prin proiect;

**d) probabilitatea impactului** – redusă;

**e) durata, frecvenţa şi reversibilitatea impactului** – impact potențial nesemnificativ pe perioada de realizare și funcționare.

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:** Proiectul propus nu este localizat în arii protejate, nu intră sub incidenţa art. 28 din O.U.G. privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

**Proiectul propus nu necesită parcurgerea celorlalte etape ale procedurii de evaluare impactului şi nu se supune evaluării adecvate.**

**Condiţiile de realizare a proiectului:**

- respectarea prevederilor Ordonanței de Urgență a Guvernului nr. 195/2005 privind protecția mediului,

respectiv prevederile Legii nr. 211 din 15 noiembrie 2011 privind regimul deşeurilor, în vigoare; toate tipurile de deșeuri vor fi colectate selectiv și vor fi predate pentru tratare/valorificare/ eliminare către societăți autorizate să execute aceste operații, pe bază de contract sau comandă, păstrând evidența cantităților de deșeuri predate, pe tipuri de deșeuri și cu mențiunea firmei care a preluat aceste deșeuri; se interzice depozitarea necontrolată a deșeurilor de orice fel pe amplasament, în afara amplasamentului și în locuri neautorizate. Este interzisă abandonarea, înlăturarea şi eliminarea lor în locuri neautorizate. În urma lucrărilor efectuate pe amplasament suprafețele se vor elibera de deșeuri de orice natură.

- se vor lua măsurile necesare privind respectarea legislaţiei în vigoare şi a normelor de securitate şi sănătate în muncă, de protecţie a zonelor de locuit şi a sănătăţii populaţiei;

- executarea lucrărilor conform proiectului avizat;

- respectarea condițiilor din avizele de specialitate emise pentru realizarea proiectului;

- se vor lua măsuri pentru evitarea poluării accidentale a factorilor de mediu pe toată durata execuţiei lucrărilor;

- respectarea legilor privind reglementarea şi administrarea spaţiilor verzi din intravilanul localităţilor;

- managementul deşeurilor generate de lucrări va fi în conformitate cu legislaţia specifică de mediu şi va fi în responsabilitatea titularului de proiect;

- materialele necesare executării lucrărilor se vor depozita în locuri bine stabilite, amenajate corespunzător, în vederea prevenirii poluării solului şi/sau subsolului;

- utilajele utilizate pe durata de realizare a lucrărilor, precum şi mijloacele de transport, vor avea o stare tehnică corespunzătoare, astfel încât să fie exclusă orice posibilitate de poluare directă sau indirectă a mediului înconjurător;

- în vederea reducerii nivelului de zgomot şi vibraţii beneficiarul va impune constructorului să nu folosească utilaje cu grad avansat de uzură care pot emite zgomote înalte, vibraţii şi poluanţi;

- după încheierea lucrărilor se vor îndepărta resturile de materiale de construcţii, iar suprafeţele de teren afectate de lucrările de execuţie vor fi aduse la starea iniţială.

Conform art. 22, alin. (1) din H.G. nr. 445/2009, titularului proiectului are obligaţia, de a notifica în scris Agenţia pentru Protecţia Mediului Sibiu despre orice modificare a datelor/informaţiilor care au stat la baza luării deciziei etapei de încadrare;

Conform art. 49, alin. (3) si (4) din Ordinul MMP nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, la finalizarea lucrărilor, veţi notifica Agenţia pentru Protecţia Mediului Sibiu în vederea efectuării unui control de specialitate pentru verificarea respectării prevederilor prezentei decizii. Procesul-verbal întocmit în urma controlului se va anexa şi va face parte integrantă din procesul-verbal de recepţie la terminarea lucrărilor.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 **Prezenta decizie a fost emisă în 3 (trei) exemplare originale, fiecare având un număr de 3 pagini, semnate şi ştampilate: 1 ex. pentru solicitant, 2 ex. se arhivează la A.P.M. Sibiu.**